Oroszország a 2005-ös Junior Eurovíziós Dalfesztiválon vett részt először. Első részvételükön érték el eddigi legrosszabb eredményüket, kilencedikek lettek. A következő évben viszont meg tudták nyerni a versenyt. 2007-ben a hatodik helyen végeztek, majd később 2015-ben is, majd 2008-ban a hetedik helyet érték el. 2009-ben 116 ponttal a másodikak lettek, és egy évvel később is ugyanezt a helyet érték el. 2011-ben is a legjobb 10-ben végeztek, a negyedik helyet érték el, majd a következő két évben ismét. 2014-ben az ötödik helyet érték el. 2017-ben az ország második győzelmét aratta, Polina Boguszevicsnek köszönhetően. 2018-ban tizedik, 2019-ben tizenharmadik és 2020-ban ismét tizedik helyen zárták a versenyt.